
Maria lingvo 


La maria lingvo (antaŭe: ĉeremisa lingvo), lingvo de 
marioj, kune kun la mordva lingvo apartenas al la 
volgia grupo de la finnoperma lingvaro. La maria 
lingvo havas du literaturajn normojn: gornomaria 
(montarmaria) kaj lugomaria (ebenmaria) kaj kvar 
dialektojn: ebena, orienta, montara, nordokcidenta. 
Inter la orientaj marioj estas disvastigita ankaŭ la 
tatara lingvo. 

La maria lingvo estas parolata en Maria Respubliko 
(Marij El), kie ĝi estas la ŝtata lingvo kune kun la rusa, 
en Tatario, Udmurtio, Baŝkirio kaj kelkaj aliaj 
regionoj de Rusio. 

Laŭ la popolnombrado de 1989, estas ĉirkaŭ 560 mil 
parolantoj de la maria lingvo, el inter 670 mil marioj. 
Laŭ popolnombrado en 2002 la parolantoj (kiel unu aŭ 
dua lingvo) estis 488 000, el kiuj 37 000 parolis la 
montarmarian. E1 marioj la marian parolis 464 000 
(76,8%). 

Alfabeto 


La maria skribsistemo evoluis surbaze de la rusa alfabeto. 

Historio 


En la historio de la lingvo oni difinas kvar periodojn: 

1. pra-maria (4-a ĝis 7-a jarcentoj), kiu karakteriziĝas per relativa unueco de la maria lingvo; 

2. periodo de tjurka influo, kiam mariaj teroj apartenis al la ĥanlando Volgia Bulgario (7-a ĝis 13-a 
jarcentoj) kaj poste al la ĥanlando de Kazan (13- ĝis 16-a jarcentoj) kaj kiam komencas formiĝi 
diferencoj inter la lugomaria kaj gornomaria dialektoj; 









3. periodo de la plifortiĝo de dialektaj diferencoj kaj formiĝo sub la tjurka influo de la orienta 
dialekto (16-a ĝis 20-a jarcentoj); 

4. Ekde la mezo de 20-a jarcento - la periodo de la formiĝo de la nord-okcidenta dialekto kaj 
evoluo de la literaturaj normoj de la mariaj lingvoj. 

Rezulte de aktivaj kontaktoj kun la tjurkaj lingvoj en la maria lingvo okazis diversaj ŝanĝoj: sub influo de la 
tatara kaj ĉuvaŝa lingvoj evoluis la vokala sinharmonio, estis prunteprenitaj tipoj de parigitaj verboj, pluraj 
sufiksoj, analitikaj formoj de preterito. La rusa lingvo havigis al la maria (speciale al ĝia gornomaria 
varianto) multajn vortojn, kiuj anstataŭigis la tjurkajn pruntaĵojn, kaj influis formiĝon de la kompleks- 
subordigitaj prepozicioj. En la maria lingvo 8 (en kelkaj dialektoj ĝis 12) vokaloj kaj 22 konsontantoj. La 
maria lingvo estas rigardata kiel aglutina lingvo. La unua monumento de la maria lingvo (vortlisto) datiĝas 
de la 17-a jarcento, la unua teksto - en la 18-a jarcento. 

Nuna stato 


La lingvo estas instruata en la bazaj kaj mezaj lernejoj; en altlernejoj oni uzas ĝin kiel lingvo de instruado de 
sociaj studobjektoj. En maria lingvo estas eldonataj beletraĵoj, gazetoj, studlibroj, elsendatas per radio kaj 
televido, funkcias teatro. Studon kaj esploron de la maria lingvo efektivigas la Maria scienc-esplora instituto 
de lingvo, literaturo kaj historio, la Maria ŝtata universitato, la Maria pedagogia instituto. 


Eksteraj ligiloj 


■ La maria-lingva vikipedio 

■ http://www.kmatsum.info/mari/eng/index.html Marialingvaj tekstoj; anglalingva prezento 

■ http://www.mari.ee 

■ http://mari-el.in La maria gazeto "Marij El" 

■ http://www.ethnologue.com/show_language. asp?code=MAL Prilingvaj informoj ĉe ethnologue 

Oficialaj lingvoj de Rusio 

Tutŝtata oficiala (ŝtata) lingvo 

rusa (_^) 

abaza ■ avara ■ agula ■ adigea ■ azerbajĝana ■ sudaltaja ■ baŝkira ■ 

Lingvoj oficialaj (ŝtataj) 
en federaciaj subjektoj 

burjata ■ dargva ■ inguŝa ■ kabarda-ĉerkesa ■ kalmuta ■ karaĉaja ■ 
komia ■ kumika ■ laka ■ lezga ■ nogaja ■ maria ■ mokŝa ■ oseta ■ rutula ■ 
tabasarana ■ tatara ■ tata ■ tuva ■ udmurta ■ hakasa ■ cahura ■ ĉeĉena ■ 


ĉuvaŝa ■ erzja ■ jakuta 

Lingvoj kun oficiala statuso 

vepsa ■ dolgana ■ kazaĥa (-) ■ karela ■ komipermjaka ■ mansa ■ 
neneca ■ selkupa ■ finna ■ hanta ■ ĉukĉa ■ evenka ■ evena ■ jukagira 


Elŝutita el "https://e 0 .wikipedia. 0 rg/w/index. php?title=Maria_lingvo&oldid=6881297" 


Ĉi tiu paĝo estis lastafoje redaktita je 04:03,13 feb. 2020. 

La teksto disponeblas laŭ la permesilo Krea Komunaĵo Atribuite-Samkondjĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 







